|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 5550 Αθήνα, 18/10/2018

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει τη συμπαράστασή του στους συναδέλφους εργαζόμενους, μέλη του Σωματείου Εργαζομένων Λειτουργίας Μετρό Αθηνών, που αγωνίζονται για την επίλυση των χρόνιων προβλημάτων που ταλανίζουν τα μέσα σταθερής τροχιάς.

Οι εργαζόμενοι, όπως αναφέρουν στην ανακοίνωσή τους, οδηγούνται σε κινητοποιήσεις λόγω της γενικής απαξίωσης του φορέα, των τεράστιων ελλείψεων σε προσωπικό και υλικά συντήρησης συρμών και εγκαταστάσεων, της στοχοποίησης εργαζομένων με μονομερείς βλαπτικές μεταβολές, της έλλειψης μέσων ατομικής προστασίας καθώς και της ταλαιπωρίας του επιβατικού κοινού με τεράστιες ουρές και αναμονές.

Το ΕΚΑ στηρίζει την προειδοποιητική στάση εργασίας που έχει προκηρύξει το ΣΕΛΜΑ για την Παρασκευή 19 Οκτωβρίου από την έναρξη της λειτουργίας έως τις 9 π.μ. και από τις 11μ.μ. έως τη λήξη της λειτουργίας.

**Το Δ.Σ.**